Revolutsioon, mida ei tulnud

"Revolutsioon, mida ei tulnud" on 2009. aasta Venemaa ja Eesti koostöös valminud dokumentaalfilm 2008. aasta Venemaa presidendivalimistest.

Filmi võtted kestsid 2007. aasta algusest 2008. aasta märtsini. Kuna seda polnud poliitiliste olude tõttu Venemaal võimalik toota, kasutas autor Aljona Polunina Eesti ja Soome tootjafirmat"Soome: "Revolutsioon, mida ei tulnud" HIFFil" – kultuur.info, 25. september 2008 (kasutatud 28. oktoober 2009).

 Süžee 
Dokumentaalfilmi keskmes on Venemaa 2008. aasta presidendivalimised, mida käsitletakse poliitilise opositsiooni võitluse kaudu. Samas hargnevad ka peategelaste isiklikud elud. Sündmused saavad alguse 2007. aasta alguses, kui endised marurahvuslikud radikaalid (nn limonovlased), kes on kuulunud Venemaa Natsionaalbolševistliku Partei ridadesse, saavad Vladimir Putini ja Dmitri Medvedevi võimule vastanduva liikumise Teine Venemaa näol arvestatavaks jõuks. N-ö ühinenud opositsiooni katse võimule tõusta kukub aga läbi, kui 2008. aastal valitakse presidendiks Medvedev.

 Auhinnad 
 2008. aasta Leipzigi rahvusvaheline dokumentaal- ja animafilmide festival (Saksamaa), "Noore talendi" võistlusprogramm: äramärkimine
 2008. aasta Jihlava rahvusvaheline dokumentaalfilmide festival (Tšehhi): äramärkimine
 2009. aasta festival "Cinéma du réel" (Prantsusmaa) rahvusvaheline võistlusprogramm: The Library auhind, Red-Vectracomi auhind
 2009. aasta Trieste filmifestival (Itaalia) rahvusvaheline dokumentaalfilmide võistlusprogramm: Alpe Adria Cinema parima dokumentaalfilmi auhind
 2009. aasta SRÜ ja Baltimaade filmifestival "Kinošokk" (Venemaa) Neformati võistlusprogramm: peaauhind, Kinoomanike ja Ajakirjanike Gildi auhind Elevant
 2009. aasta Vilniuse dokumentaalfilmide festival (Leedu) Balti võistlusprogramm: 2. koht

 Viited 

 Välislingid 
Olev Remsu "Antiputinlaste hingeelu". Sirp, 13. jaanuar 2009
"Eesti dokfilm Venemaast tunnistati Itaalias parimaks". Postimees, 27. jaanuar 2009
Andres Keil "Revolutsioon, mida ei tulnud, on tegelikult kohal. On kogu aeg olnud". Eesti Päevaleht, 28. jaanuar 2009
Mart Laar "Kino nagu elu, mis on hullemgi veel". KesKus, veebruar 2009

Kategooria:2009. aasta filmid
Kategooria:Eesti dokumentaalfilmid‎
Kategooria:Venemaa filmid
Kategooria:Poliitilised filmid
Kategooria:Natsionaalbolševism